ОБЩИНСКА ИЗБИРАТЕЛНА КОМИСИЯ ОБЩИНА СОПОТ, ОБЛАСТ ПЛОВДИВ

РЕШЕНИЕ
№ 135 - МИ
Сопот, 11.01.2023 година

**ОТНОСНО:**Предсрочно прекратяване на пълномощията на общински съветник от листата на Движение ЗАЕДНО за промяна.

В Общинска избирателна комисия – Сопот е постъпило писмо-уведомление от Председателя на Общински съвет Сопот с заведено с изх. № ОС-3-2023#1/06.01.2023г., към което е приложено заявление – оставка от Стефан Филчев Филчев с вх.№ ОС-3-2023г. от 03.01.2023г. и което писмо-уведомление е заведено с вх.№116/10.01.2023г. на ОИК - Сопот. Оставката от господин Стефан Филчев е подадена чрез председателя на Общински съвет Сопот, с която моли предсрочно да бъде освободен от заеманата изборна длъжност – общински съветник в Общински съвет Сопот – основание по чл.30, ал.4, т.3 от ЗМСМА. Стефан Филчев Филчев е обявен за избран за общински съветник с Решение №119-МИ/28.10.2019г. от листата на Движение ЗАЕДНО за промяна и на същия е издадено удостоверение за това обстоятелство.

С оглед горното, ОИК-Сопот, счита, че следва да уважи подаденото заявление от Стефан Филчев Филчев от Движение ЗАЕДНО за промяна, като прекрати предсрочно пълномощията му на общински съветник и анулира издаденото му удостоверение №14/04.11.2019г., и обяви за избран следващият в листата кандидат.

С решение №119-МИ/28.10.2019г.,ОИК-Сопот е разпределила броя на мандатите в Общински съвет Сопот, включително и тези на Движение ЗАЕДНО за промяна. На основание чл.458, ал.1 от ИК, следващ кандидат в листата на Движение ЗАЕДНО за промяна е Иван Станев Якимджийски.

Поради което и на основание чл. 87, ал. 1, т. 24 и чл.458, ал.1 от Изборния кодекс и във връзка с чл.30, ал.4, т.3 и ал.7 от ЗМСМА, Общинска избирателна комисия Сопот

**РЕШИ**:

 ПРЕКРАТЯВА предсрочно пълномощията на СТЕФАН ФИЛЧЕВ ФИЛЧЕВ с ЕГН – хххххххххх като общински съветник в Общински съвет – Сопот, издигнат от Движение ЗАЕДНО за промяна и анулира издаденото удостоверение №14/04.11.2019г.

и

ОБЯВЯВА за избран за общински съветник в Общински съвет – Сопот следващият в кандидатската листа на Движение ЗАЕДНО за промяна - ИВАН СТАНЕВ ЯКИМДЖИЙСКИ с ЕГН ххххххххххх, и издава удостоверение на същия.

 Решението подлежи на обжалване по реда на чл.459 от ИК, в 7-дневен срок от обявяването, чрез Общинска избирателна комисия пред Административен съд – Пловдив.

ПРЕДСЕДАТЕЛ:

Антонина Цочева Цочева

СЕКРЕТАР:

Жоро Иванов Попдончев